
সম্প্রতি মার্কিন শিশু ও নারী বিশেষজ্ঞ ডা. ইউ এস অরিভিয়া 
ইসলাম গ্রহণ করেন। নিজের ইসলাম গ্রহণ প্রসঙ্গে ডা. অরিভিয়া 
বলেন, আমি আমেরিকার একটি হাসপাতালে নারী ও শিশু 
বিশেষজ্ঞ হিসেবে কাজ করি। একদিন হাসপাতালে এক আরব 
মুসলিম নারী এলেন বাচ্চা প্রসবের জন্য। প্রসবের পূর্ব মুহূর্তে 
তিনি ব্যথায় কাতরাচ্ছিলেন। প্রসব মুহূর্ত ঘনিয়ে তাকে জানালাম, 
আমি বাসায় যাচ্ছি, আর আপনার বাচ্চা প্রসবের দায়িত্ব অর্পণ 
করে যাচ্ছি অন্য এক ডাক্তারের হাতে। মহিলা হঠাৎ কাঁদতে 
লাগলেন, দ্বিধা ও শঙ্কায় চিৎকার জুড়ে দিলেন, ‘না না, আমি 
কোনো পুরুষ ডাক্তারের সাহায্য চাই না। আমি তার কথা শুনে 
অবাক হয়ে গেলাম। এমতাবস্থায় তার স্বামী আমাকে জানালেন, 
সে চাইছে তার কাছে যেন কোনো পুরুষের আগমন না ঘটে। 
কারণ সে সাবালক হওয়া থেকে নিয়ে আজ পর্যন্ত আপন বাপ, 
ভাই ও মামা প্রভৃতি মাহরাম পুরুষ ছাড়া অন্য কেউ তার চেহারা 
দেখে নি। 

আমি হেসে উঠলাম আর অপার বিস্ময় নিয়ে তাকে বললাম, অথচ 
আমি কিনা এমন এক নারী আমেরিকান, হেন কোনো পুরুষ নেই 
যে তার চেহারা দেখে নি। অতঃপর আমি তার আবেদনে সাড়া 
দিলাম। 

বাচ্চা প্রসবের পরদিন আমি তাকে সাহস ও সান্তনা দিতে এলাম। 

অব্যাহত রাখার দরুন আমেরিকায় অনেক মহিলা অভ্যন্তরীণ 
সংক্রমণ এবং সন্তান প্রসবঘটিত জ্বরে ভোগেন। তাই এ সম্পর্ক 
স্থাপন থেকে আপনি কমপক্ষে চল্লিশ দিন বিরত থাকবেন। এ 
চল্লিশ দিন পুষ্টিকর খাদ্য গ্রহণ এবং শারীরিক পরিশ্রম থেকে দূরে 
থাকার গুরুত্বও তুলে ধরলাম তার সামনে । এটা করলাম আমি 
সর্বশেষ ডাক্তারি গবেষণার ফলাফলের নিরিখে। 

অথচ আমাকে হতভম্ব করে দিয়ে তিনি জানালেন, ইসলাম এ 
কথা বলে দিয়েছে। প্রসবোত্তর চল্লিশ দিন পবিত্র হওয়া অবধি 
ইসলাম স্ত্রী মিলন নিষিদ্ধ করেছে। তেমনি এ সময় তাকে সালাত 
আদায় এবং সাওম পালন থেকেও অব্যাহতি দিয়েছে। 

এ কথা শুনে আমি স্তব্ধ হয়ে গেলাম। বিস্ময়ে বিমূঢ় হলাম। 
তাহলে আমাদের এত গবেষণা আর এত পরিশ্রমের পর কেবল 
আমরা ইসলামের শিক্ষা পর্যন্ত পৌঁছলাম!! 

আরেকদিন এক শিশু বিশেষজ্ঞ এলেন নবজাতককে দেখতে। 
তিনি শিশুর মায়ের উদ্দেশে বললেন, বাচ্চাকে যদি ডান কাতে 
শোয়ান তবে তা শিশুর স্বাস্থ্যের জন্য ভালো। এতে করে তার 
হৃদস্পন্দন স্বাভাবিক থাকে। শিশুর বাবা তখন বলে উঠলেন, 
আমরা সবাই সবসময় এ নিয়ম মেনে চলি। আমরা সর্বদা ডান 
পাশ হয়ে ঘুমাই। এটা আমাদের নবী মুহাম্মদ সাল্লাল্লাহু আলাইহি 
ওয়াসাল্লামের সুন্নত। এ কথা শুনে আমি বিস্ময়ে থ হয়ে গেলাম!! 
এই জ্ঞান লাভ করতে আমাদের জীবনটাই পার করলাম আর সে 
কিনা তার ধর্ম থেকেই এ শিক্ষা পেয়ে এসেছে! ফলে আমি এ ধর্ম 

সম্পর্কে জানার সিদ্ধান্ত নিলাম। ইসলাম সম্পর্কে পড়াশুনার জন্য 
আমি এক মাসের ছুটি নিলাম এবং আমেরিকার অন্য শহরে চলে 
গেলাম, যেখানে একটি ইসলামিক সেন্টার রয়েছে। সেখানে আমি 
অধিকাংশ সময় নানা জিজ্ঞাসা আর প্রশ্নোত্তরের মধ্যে কাটালাম। 
অনেক আরব ও আমেরিকান মুসলমানের সঙ্গে উঠাবসা করলাম। 
আলহামদুলিল্লাহ এর কয়েক মাসের মাথায় আমি ইসলাম গ্রহণের 
ঘোষণা দিলাম। 

সূত্র : ইন্টারনেট 


